da en en en en en da en da da en nb ca en en en en fa en en en en en fr et en da da en id sv de en da en en en fr en en et da id en en fr en en en en en en da en
Hussalg redder musikskolen – Montana
Stor del af formuen går til at dække tab i 2003
HOBRO: Den gamle præstebolig Montana redder Hobro Musikskoles syge økonomi. Men samtidig bliver skolens muligheder for en bedre fremtid forringet. Som omtalt i avisen i går kom Hobro Musikskole ud af 2003 med et underskud på over 200.000 kroner. Skolen satte Montana til salg for nogle måneder siden, men det var ikke med henblik på at dække gamle underskud. Fortjenesten skulle bruges til at indrette sig i nye lokaler. Via ejendomsmægler sendte skolen den gamle, slidte pragtvilla i udbud. Otte interesserede købere reagerede. – Vi er meget tilfredse med tilbuddene, siger skolens formand Preben Christensen, der dog ikke vil sætte beløb på. Alligevel jubler bestyrelsen ikke, men overvejer grundigt sit næste skridt. Når Montana sælges, skyldes det primært at musikskolens økonomi ikke er til at vedligeholde huset. Det falder fra hinanden, og det er dyrt at bo i. Derfor havde musikskolen en idé om at indrette sig i Hobro Medborgerhus. De første beregninger sagde, at det var en mulighed. – Men nu viser det sig, at det bliver meget dyrt at indrette os i medborgerhuset, hvis lokalerne skal være optimale. Vi taler om over to millioner kroner, siger Preben Christensen. Han erkender, at sidste års underskud gør situationen værre. – Tabet i 2003 må vi selv dække. Vi kan ikke gå til kommunen efter hjælp. Slet ikke i betragtning af, at vi i år har fået hævet vores kommunale tilskud med 100.000 kroner, siger Preben Christensen, der som socialdemokratisk byrådsmedlem selv har et ben i kommunen. Ishus og Pinsekirke En “totalløsning” med alle musikskolens aktiviteter i medborgerhuset stod øverst på ønskelisten. Men nu tænker bestyrelsen alternativt. En del af den rytmiske musik kan placeres i øvelokalerne i Ishuset i Bies Have. Musikforeningen Crescendo, der driver Ishuset, er positiv. Musikskolen har også sonderet byen efter andre lokaler. Både i Christiansgade, hvor daghøjskolen boede, og Pinsekirken i Onsildgade, som er til salg. Men hele tiden kommer økonomien i vejen. På sigt håber musikskolen at miste sin selvstændighed forstået på den måde, at skolen gerne vil være kommunal. – Det vil give en bedre økomomi, og lærerne kan ansættes efter overenskomsten. I dag er de alle løstansatte. I følge den nye kommunalstruktur skal de kommende storkommuner have kommunale musikskoler, siger Preben Christensen. Musikskolens bestyrelse sælger først Montana, når den har overblik over, hvor musikundervisningen skal foregå bagefter.
Taken from an article written by Søren Østergaard on Nordjyske.dk in 2004.
Owner of Montana since 2004
Leave a Reply Cancel reply
Your email address will not be published. Required fields are marked *
What's on your mind?
Save my name, email, and website in this browser for te next time I comment.
Fra patriciervilla til moderne kontormiljø
Take A Look Around…
It’s no secret that Montana was close to being sold in 2019-20, just before Corona took centre stage. Here you can find many of te documents related to this, including really good Tilstandsrapport and Elrapporter.
I am grateful to Hans K. Faartoft for sharing these photos of Montana, from when Hans Oluf Juul was Pastor, 1942-50. Fra 1942 – 1950 var min morfar Hans Oluf Juhl sognepræst ved Hobro kirke. Read more…
Hestia | Developed by ThemeIsle